Polisiekaptein vas ná sy verdagte glo help ontsnap | Maroela Media
Polisiekaptein vas ná sy verdagte glo help ontsnap
'n Polisiebeampte van Table View in die Wes-Kaap is in hegtenis geneem nadat sy na bewering 'n verdagte gehelp het om te ontsnap,
Die Wes-Kaapse polisie het gesê 'n verdagte is Saterdag omstreeks 19:30 in Scottsdene in hegtenis geneem vir die onwettige besit van 'n vuurwapen. Terwyl polisiebeamptes besig was om die man in hegtenis te neem, het 'n kaptein van die Table View SAPD met haar private voertuig by die toneel opgedaag. Sy was in haar polisieuniform geklee en 'n onbekende man het haar vergesel.
"Sy het die inhegtenisneming onderbreek en geëis dat die verdagte vrygelaat word. Toe die polisiebeamptes weier, het sy die verdagte losgeruk en hom aangesê om weg te hardloop," het 'n polisiewoordvoerder gesê. Dit het later aan die lig gekom dat die vuurwapen wat in die verdagte se besit was, verlede maand in Manenberg as gesteel aangemeld is.
Die kaptein is Woensdag in hegtenis geneem en sal in die Kuilsrivier-landdroshof verskyn op aanklagte van dwarsboming van die gereg, die belemmering van polisiebeamptes om hul werk te doen en hulpverlening aan 'n verdagte om te ontsnap.
Volgens die mees onlangse misdaadstatistieke is 686 polisiebeamptes gedurende die 2014/2015 tydperk vir verskeie misdade in hegtenis geneem.
Jeugliga kap Vavi, Malema oor teenkorrupsie-optog
Nou gaan sy ook n bevordering kry.
Wat n skande om net 686 polisie te arresteer vir verskillende misdade,wat van die ander 15000 + wat ook kriminele rekords het, dis mos onregverdig teenoor die 686. Wanneer gaan die regering stop om misdadigers te werf vir die polisie en weermag want deesdae is omtrent almal misdadigers,selfs die metro polisie. Die goeie ouens is in die totale minderheid
Ek wonder of sy iets sal oorkom
Nie eers die uniform werd wat sy dra Wat nog van kaptein. Hoe Korrup is hierdie regering. Stel kriminele aan. Sluit haar toe en gooi die sleutel weg. Skande vir die uniform in blou. SIES!!!
Werkskepping vir n groot klomp kriminele en n paar top mense in blou moet die wa deur die drif trek.